На основу члана 25. став 5. Закона о електричној енергији ("Службени гласник Републике Српске", број 68/20) и члана 76. став 2. Закона о републичкој управи ("Службени гласник Републике Српске", бр. 115/18 и 111/21), министар енергетике и рударства д о н о с и

**П РА В И Л Н И К**

# О ПОЛАГАЊУ СТРУЧНОГ ИСПИТА ЗА РАДНИКЕ КОЈИ РАДЕ НА РУКОВАЊУ И ОДРЖАВАЊУ

**ЕЛЕКТРОЕНЕРГЕТСКИХ ПОСТРОЈЕЊА, ИНСТАЛАЦИЈА И УРЕЂАЈА**

**ГЛАВА I**

**ОСНОВНЕ ОДРЕДБЕ**

**Члан 1.**

Овим правилником прописују се послови за чије је обављање потребан стручни испит, услови и начин полагања стручног испита, програм стручног испита, састави начин рада комисије, обављање административно техничких послова у вези са полагањем стручног испита, садржај и форма увјерења о положеном стручном испиту, као и вођење регистра лица која су положила стручни испит.

# Члан 2.

1. Руковање, у смислу овог правилника, обухвата управљање (опслуживање, манипулације), подешавање, надзор и контролу рада и стања електроенергетског постројења.
2. Одржавање подразумијева рад на електроенергетском постројењу с циљем да се постројење одржи у технички исправном стању.

# Члан 3.

1. Стручни испит (у даљем тексту: испит) полажу лицаелектротехничке струке (у даљем тексту: кандидати) која раде на електроенергетским постројењима ради оспособљавања и стицања овлашћења за самосталан и безбједан рад на тим постројењима.
2. Стручни испит полаже се за сљедеће врсте послова:
	1. руковалац електрокоманде у електранама, трансформаторским станицама и разводним постројењима,
	2. електромеханичар - монтер електроенергетских постројења,
	3. електромеханичар за испитивања, мјерења и заштитеу електроенергетским постројењима,
	4. електромеханичар за телекомуникације,
	5. електромеханичар за аутоматику.

# Члан 4.

Административно-техничке послове у вези са полагањем испита обавља Савез енергетичара Републике Српске (у даљем тексту: Савез).

# Члан 5.

Испит могу полагати кандидати који испуњавају сљедеће услове, и то:

1. да имају завршенo средњe стручнo образовање електротехничке струке у трајању од четири године и најмање једну годину радног искуства на одговарајућим пословима у струци,
2. да имају завршенo средњe стручнo образовање електротехничке струке у трајању од три године и најмање двије године радног искуства на одговарајућим пословима у струци.

# ГЛАВА II

**УСЛОВИ ЗА ПОЛАГАЊЕ СТРУЧНОГ ИСПИТА**

**Члан 6.**

Испит из члана 3. овог правилника могу полагати кандидати који испуњавају сљедеће услове:

1. за руковаоца електрокоманде у електранама, трансформаторским станицама и разводним постројењима испит може полагати:
	1. радник са завршеним средњим стручним образовањем у трајању од три године електротехничке струке смјер електроенергетски, са двије године радног искуства на електрокомандама електрана, трансформаторским станицама и разводним постројењима,
	2. радник са завршеним средњим стручним образовањем у трајању од четири године електротехничке струке смјер електроенергетски, са једном годином радног искуства на електрокомандама електрана, трансформаторским станицама и разводним постројењима;
2. за електромеханичара - монтера електроенергетских постројења испит може полагати:
	1. радник са завршеним средњим стручним образовањем у трајању од три године електротехничке струке - смјер електроенергетски, са двије године радног искуства на монтажи и одржавању електроенергетске опреме свих напонских нивоа у електранама или трансформаторским станицама,
	2. радник са завршеним средњим стручним образовањем у трајању од четири године електротехничке струке смјер електроенергетски, са једном годином радног искуства на монтажи и одржавању електроенергетске опреме свих напонских нивоа у електранама или трансформаторским станицама;
3. за електромеханичара за испитивања, мјерења и заштите електроенергетских постројења испит може полагати:
	1. радник са завршеним средњим стручним образовањем у трајању од три године електротехничке струке смјер електроенергетски, са двије године радног искуства на монтажи и одржавању мјерних и заштитних уређаја у електранама или трансформаторским станицама,
	2. радник са завршеним средњим стручним образовањем у трајању од четири године електротехничке струке смјер електроенергетски, са једном годином радног искуства на монтажи и одржавању мјерних и заштитних уређаја у електранама или трансформаторским станицама;
4. за електромеханичара за телекомуникације испит може полагати:
	1. радник са завршеним средњим стручним образовањем у трајању од три године електротехничке струке смјер телекомуникације, са двије године радног искуства на монтажи и одржавању телекомуникација у електранама и трансформаторским станицама,
	2. радник са завршеним средњим стручним образовањем у трајању од четири године електротехничке струке смјер телекомуникације, са једном годином радног искуства на монтажи и одржавању телекомуникација у електранама и трансформаторским станицама;
5. за електромеханичара за аутоматику испит може полагати:
	1. радник са завршеним средњим стручним образовањем у трајању од три године електротехничке струке - смјер аутоматика, са двије године радног искуства на монтажи и одржавању аутоматике и мјерно-регулационих уређаја у електранама и трансформаторским станицама,
	2. радник са завршеним средњим стручним образовањем у трајању од четири године електротехничке струке смјер аутоматика, са једном годином радног искуствана монтажи и одржавању аутоматике и мјерно- регулационих уређаја у електранама и трансформаторским станицама.

# Члан 7.

Радник који има виши ниво (степен) стручног образовања од оног који је наведен у члану 6. овог правилникасматра се да испуњава услове за полагање испита у погледу стручне спреме, док је у погледу радног искуства потребно да кандидат има одговарајуће радно искуство у складу са чланом 6. овог правилника у трајању од најмање годину дана.

# Члан 8.

1. Кандидат који има положен стручни испит за једну од врста послова из члана 3. став 2. овог правилника може поднијети захтјев за полагање испита и за друге послове прописане чланом 3. став 2. овог правилника ако испуњава услове у погледу практичног рада, односно ако положи разлику у предметима или дијелу материје појединих предмета, у складу са Програмом о полагању стручног испита (у даљем тексту: Програм).
2. О признавању дијела испита одлучује Комисија за полагање стручног испита (у даљем тексту: Комисија).

# Члан 9.

1. Пријаву за полагање испита кандидат подноси Савезу
2. Пријава из става 1. овог члана садржи:
	1. име, име једног од родитеља и презиме кандидата,
	2. датум и мјесто рођења кандидата,
	3. мјесто и адресу становања кандидата,
	4. пословно име привредног друштва, односно другог правног лица код којег је кандидат запослен (ако је запослен), послове које обавља у том привредном друштву и године радног искуства,
	5. врсту испита који кандидат жели да полаже, који пут полаже испит и у којем року га жели полагати.
3. Уз пријаву кандидат прилаже:
	1. овјерен препис или фото-копију дипломе, односно свједочанства о завршеној школи,
	2. фото-копију личне карте,
	3. потврду привредног друштва, односно другог правног лица о врсти послова на којима је кандидат радио и о дужини радног искуства,

4) доказ о обављеној припреми и обуци за оне кандидате који су је обавили у привредном друштву или другом правном лицу код којег су запослени.

# Члан 10.

1. Приликом пријема пријава за полагање испита провјерава се њихова потпуност, а након тога се уносе у регистар примљених пријава у Савезу.
2. У случају сумње да ли кандидат испуњава прописане услове за полагање испита, одлуку о томе доноси мисија.

# Члан 11.

Обавјештење којим се одобрава полагање испита доставља се кандидату непосредно или преко привредног друштва, односно другог правног лица код којег је запослен, а уз обавјештење кандидату се доставља и Програм.

# Члан 12.

1. Комисија утврђује рок за полагање испита, који не може бити дужи од три мјесеца од дана пријема пријаве.
2. О датуму полагања испита Комисија обавјештава кандидата најкасније 15 дана прије датума одређеног за полагање.
3. На полагање испита могу се позвати само они кандидати који су, по пријему обавјештења из члана 11. овог правилника, извршили уплату трошкова полагања испита.

# ГЛАВА III

**ПРИПРЕМА И ОБУКА ЗА ПОЛАГАЊЕ ИСПИТА**

**Члан 13.**

1. Припрема, обука и полагање испита врши се према Програму који утврђује Савез по претходно прибављеном одобрењу Министарства енергетике и рударства (у даљем тексту: Министарство).
2. Програм из става 1. овог члана објављује се у "Службеном гласнику Републике Српске”.

# Члан 14.

1. Припрему и обуку кандидата за полагање испита врши Савез на цијелој територији Републике Српске.
2. Припрема и обука кандидата врши се путем курсева, семинара и других видова оспособљавања које организује Савез директно или преко својих удружења и подружница на терену.

# Члан 15.

1. Припрему и обуку кандидата Савез врши на основу уговора закљученог са привредним друштвом или другим правним лицем чији радници се припремају за полагање испита.
2. Припрему и обуку не похађају они кандидати који су, у складу са Програмом и на начин на који то обавља Савез, обуку обавили у привредном друштву или другом правном лицу код којег су запослени и који доставе доказ ообављеној припреми и обуци.
3. Поред кандидата из става 1. овог члана, припрему и обуку за полагање испита похађају и кандидати који самостално сносе трошкове испита.

# Члан 16.

1. Трошкове припреме, обуке и полагања испита (удаљем тексту: трошкови) сноси привредно друштво или друго правно лице код којег је кандидат запослен или кандидат самостално.
2. Висину трошкова из става 1. овог члана прописује Савез по претходно прибављеном одобрењу Министарства.

# ГЛАВА IV НАЧИН И ПОСТУПАК ПОЛАГАЊА ИСПИТА

**Члан 17.**

1. Испит се полаже пред Комисијом, коју именује министар енергетике и рударства (у даљем тексту: министар) са листе испитивача коју предлаже Савез, а који су из реда дипломираних инжењера електротехнике као афирмисаних стручњака са дугогодишњим радним искуством.
2. Комисијa има три члана, од којих је један предсједник, а сваки члан Комисије има по два замјеника.
3. Комисија се именује на период од двије године.
4. Комисија има секретара, којег, на приједлог Савеза, именује предсједник Комисије.
5. Комисија доноси пословник о раду.

# Члан 18.

1. Комисија у правилу ради у сједишту Савеза, али се по потреби и ако је то оправдано, рад Комисије може организовати и на терену (нпр. у удружењу или подружнициСавеза, у привредном друштву или установи).
2. Ако Kомисија ради на терену, трошкове боравка чланова Комисије сноси привредно друштво које то захтијева.

# Члан 19.

1. Прије почетка испита секретар Комисије утврђује присутност кандидата, њихов идентитет и упознаје их са правилима којих се морају придржавати у току испита.
2. Испит се састоји из практичног и теоретског дијела.

# Члан 20.

1. Испит започиње полагањем практичног дијела који се полаже на одговарајућем електроенергетском постројењу.
2. Након положеног практичног дијела испита кандидат приступа полагању теоретског дијела испита.
3. Теоретски дио испита мора се положити најдуже у року од шест мјесеци након положеног практичног дијела испита.
4. У случају да кандидат не положи теоретски дио испита у року из става 3. овог члана, полаже цијели испит у складу са поступком прописаним овим правилником.

# Члан 21.

(1) Теоретски дио испита полаже се писменим и усменим путем.

(2 Писмени дио испита полаже се из основног предмета за свако појединачно занимање и чини саставни дио оцјене из тог предмета.

1. Усмени дио испита полаже се извлачењем питања за сваки предмет појединачно.
2. Кандидат који положи све предмете успјешно је окончао испит.
3. Кандидат који не задовољи на једном или два предмета упућује се на поправни испит.

# Члан 22.

1. Кандидат који полаже поправни испит или поново полаже цијели испит не може полагати испит прије истека рока од два мјесеца од дана када је испит полагао претходни пут.
2. Поправни испит из истих предмета може се полагати највише два пута.
3. Кандидат који из другог пута не положи поправни испит упућује се на поновно полагање цијелог испита.
4. Кандидат који је положио практични дио испита, а није положио теоретски дио испита, не мора приликом поновног полагања да полаже практични дио испита ако испуњава услове из члана 20. став 3. овог правилника.

# Члан 23.

1. На основу резултата практичног и теоретског дијела испита, Комисија одлучује да ли је кандидат положио испит.
2. Успјех кандидата оцјењује се са "положио" или "није положио".
3. О резултату испита кандидат добија усмено саопштење по завршетку испита.

# Члан 24.

1. Ако кандидат не приступи полагању испита или прије почетка полагања изјави да одустаје од испита, сматра се да није ни полагао испит.
2. Ако кандидат неоправдано одустане од започетог полагања испита, сматра се да испит није положио.

# Члан 25.

1. Започето полагање испита може се одгодити ако је кандидат због болести или другог оправданог разлога спријечен да настави полагање испита.
2. О одгађању започетог полагања испита одлучује Комисија.
3. Одгођени испит кандидат може да настави најкасније у року од три мјесеца.
4. У наставку полагања започетог испита кандидат не полаже онај дио испита који је положио до одгађања испита.
5. Ако кандидат не приступи полагању одгођеног испита у року одређеном у ставу 3. овог члана, сматра се да испит није положио.

# Члан 26.

1. О полагању испита секретар Комисије води записник, који садржи: личне податке о кандидату и податке о привредном друштву, односно другом правном лицу код којег је кандидат запослен, састав Комисије, датум и мјесто полагања стручног испита, тему писаног рада, постављена питања, оцјену успјеха кандидата, закључак о одгађању испита и друге податке од значаја за ток испита.
2. Записник потписују предсједник, чланови и секретар Комисије.

# Члан 27.

1. На основу записника о положеном стручном испиту, Министарство издаје кандидату Увјерење о положеном стручном испиту (у даљем тексту: Увјерење) у року од 30 дана од дана полагања испита.
2. Увјерење из става 1. овог члана садржи:
3. назив Министарства,
4. пропис на основу којег се издаје Увјерење,
5. име, презиме и мјесто рођења кандидата, занимање и школску спрему кандидата,
6. врсту послова за чије је обављање кандидат положио стручни испит,
7. број и датум издавања Увјерења,
8. потпис министра и печат Министарства.

# Члан 28.

1. Сва документација у вези са припремом, обуком и полагањем испита чува се у Савезу и представља документацију трајне вриједности.
2. Након окончања испита Савез доставља Министарству извјештај о лицима која су положила испит.

# ГЛАВА V

**ПРЕЛАЗНЕ И ЗАВРШНЕ ОДРЕДБЕ**

**Члан 29.**

Кандидат који је поднио пријаву за полагање стручног испита до ступања на снагу овог правилника испит полаже у складу са одредбама правилника који је важио у вријеме подношења пријаве ако је то за њега повољније.

# Члан 30.

Ступањем на снагу овог правилника престаје да важи Правилник о условима и начину полагања стручних испита за раднике који раде на руковању и одржавању електроенергетских постројења, инсталација и уређаја који су у функцији производње, преноса и дистрибуције електричне енергије (“Службени гласник Републике Српске”, број 98/10).

# Члан 31.

Овај правилник ступа на снагу осмог дана од дана објављивања у "Службеном гласнику Републике Српске".

Број: 05.05/020-368-1/22

Бањалука, 4. фебруара 2022. године Министар, **Петар Ђокић**, с.р.